Document ID: 32004D0375

Komisijas Lēmums
(2004. gada 20. aprīlis),
ar ko groza Lēmumu 2003/526/EK attiecībā uz Slovākijas iekļaušanu dalībvalstu skaitā, uz kuru attiecināmi noteikti slimību kontroles pasākumi attiecībā uz klasisko cūku mēri
(izziņots ar dokumenta Nr. C(2004) 1389)
(Dokuments attiecas uz EEZ)
(2004/375/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas [1] Pievienošanās aktu, un jo īpaši tā 57. pantu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [2], un jo īpaši tās 10. panta 4. punktu,
tā kā:
(1) Reaģējot uz klasisko cūku mēri dažos dalībvalstu pierobežas apgabalos, Komisija ir pieņēmusi, inter alia, Lēmumu 2003/526/EK [3], ar kuru noteica dažus papildu slimību kontroles pasākumus attiecībā uz šo slimību.
(2) Klasiskā cūku mēra parādīšanās savvaļas cūkām noteiktos Slovākijas apgabalos rada nepieciešamību pieņemt Kopienas pasākumus attiecībā uz šo jauno dalībvalsti. Šajos pasākumus jāņem vērā, ka minētie Slovākijas apgabali nerobežojas ar citu dalībvalstu inficētajām zonām.
(3) Šajā lēmumā noteiktie pasākumi piemērojami, neierobežojot slimību apkarošanas plānu, kas īstenojams saskaņā ar Padomes 2001. gada 23. oktobra Direktīvas 2001/89/EK par Kopienas pasākumiem klasiskā cūku mēra kontrolei [4] 16. pantu ar klasisko cūku mēri inficētajā zonā Slovākijā.
(4) Ievērojot pašreizējo slimības situāciju Slovākijā, Slovākiju ir lietderīgi iekļaut to dalībvalstu skaitā, uz kurām attiecas noteikti slimību kontroles pasākumi attiecībā uz klasisko cūku mēri.
(5) Tādēļ attiecīgi jāgroza Lēmums 2003/526/EK.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/526/EK groza šādi.
1. Ar šādu teikumu aizstāj 2. panta 1. punkta ievadteikumu:
"1. Vācija, Francija, Luksemburga un Slovākija (še turpmāk "attiecīgās dalībvalstis") nodrošina, ka no šīm dalībvalstīm cūkas nenosūta, izņemot gadījumus, ja cūkas:"
2. Ar šādu teikumu aizstāj 6. panta 1. punkta ievadteikumu:
"1. Atkāpjoties no 1. panta 1. punkta un atbilstoši galamērķa dalībvalsts apstiprinājumam, Vācija, Francija un Luksemburga var atļaut cūku nosūtīšanu no saimniecībām, kuras atrodas pielikuma I daļā uzskaitītajos apgabalos, uz citām saimniecībām vai kautuvēm, kas atrodas pielikuma I daļā uzskaitītajos apgabalos citā dalībvalstī, ja cūkas ir no saimniecības, kurā"
3. Pielikumu aizstāj ar šā lēmuma pielikuma tekstu.
2. pants
Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.
3. pants
Šis lēmums ir adresēts dalībvalstīm.
Briselē, 2004. gada 20. aprīlī

Labels: 18
6